**Návrh habilitačnej komisie pre Vedeckú radu Fakulty manažmentu Prešovskej univerzity v Prešove vo veci habilitačného konania**

**CELKOVÉ ZHODNOTENIE UCHÁDZAČA HABILITAČNOU KOMISIOU**

podľa § 1 ods. 15 Vyhlášky MŚ SR č. 6/2005 Z.z. o postupe získavania vedecko- pedagogických titulov alebo umelecko-pedagogických titulov docent a profesor

***Andrzej Gazda, PhD.***

**1. VYHODNOTENIE PLNENIA KRITÉRIÍ UCHÁDZAČA PODĽA MATERIÁLOV**

**DODANÝCH UCHÁDZAČOM**

**Pedagogická činnosť uchádzača**

Uchádzač počas svojich pôsobení na vysokých školách bol a je aktívny vo viacerých predmetoch v oblasti ekonomiky a manažmentu, vrátane prierezových disciplín:

* ekonomika priemyslu,
* ekonomika a manažment podnikov,
* manažment,
* riadenie kvality,
* výrobný manažment,
* logistika,
* kontrola a vnútorný audit.

**Vedecko-výskumná činnosť uchádzača**

Vedecko-výskumná činnosť uchádzača je cielená do prierezových oblastí manažmentu. Podieľal sa na riešení 5 výskumných projektov, výsledky publikoval v 2 monografiách, 65 vedeckých prácach a 2 karentovaných štúdiách.

**Publikačná činnosť uchádzača**

Počas svojho dlhoročného pôsobenia v akademickej sfére uchádzač publikoval vysoký počet jednotiek v rôznych kategóriách publikačnej činnosti. Uvádzame prehľad počtu publikačných výstupov podľa jednotlivých kategórií:

AAB – 2

ADD – 2

ADE – 21

ADF – 6

ADM – 3

AEC – 1

AED – 11

AFC – 10

AFD – 17

BBB – 10

BCI – 4

BDC – 1

BDD – 21

Na publikačné výstupy eviduje uchádzač 27 ohlasov.

Je držiteľom viacerých akademických ocenení.

**2. ZÁVERY OPONENTSKÝCH POSUDKOV NA HABILITAČNÚ PRÁCU**

Habilitačnú prácu posudzovali oponenti schválení Vedeckou radou Fakulty manažmentu v zložení:

prof. Ing. Dr. Róbert Štefko, Ph.D.

prof. Dr. h.c. Ing. Dušan Malindžák, CSc.

doc. Eng. Sebastian Kot, Ph.D.

Oponenti spracovali oponentské posudky v zmysle platnej legislatívy s nasledujúcimi závermi.

**prof. Ing. Dr. Róbert Štefko, Ph.D.**

Formálne plnenie požiadaviek na habilitáciu

Predložené habilitačné materiály , vo všetkých položkách, spĺňajú a prekračujú kritériá pre habilitáciu na Fakulte Manažmentu Prešovskej univerzity v Prešove

Odbor habilitácie

Téma habilitačnej práce , doterajšia pedagogická, vedecká a publikačná činnosť Dr. Andrzeja Gazdu bola v odbore manažment resp. ekonomika. Zvlášť sa špecializuje na oblasť „manažmentu kvality“, z toho dôvodu habilitácia v odbore 3.3.15 Manažment je opodstatnená

Aktuálnosť problematiky habilitačnej práce

Predložená práca rieši aktuálnu problematiku, komplexný prístup k manažmentu kvality veľkých priemyselných podnikov.

Aplikované metódy a metodika práce.

Z hľadiska pedagogického je štruktúra habilitačnej práce štandardná, zodpovedajúca požiadavkám na kvalifikačné práce. Habilitant zvládol teoreticky aj prakticky veľkú škálu súčasných metód a vedel ich aplikovať v modeli zabezpečenia kvality.

Prínosy pre vedu, prax a pedagogiku.

Habilitačná práca popisuje nový prístup k manažmentu kvality veľkých priemyselných podnikov najmä takých, kde kvalita sa dominantne viaže na spoľahlivosť a bezpečnosť výrobkov v tomto prípade na letecký, automobilový a zbrojársky priemysel.

Prínosy pre prax sú ťažko kvantitatívne vyčísliteľné, ale určité sú potrebné a predpokladateľné.

Prínosom pre pedagogiku je metodicky na vysokej úrovni spracovaná teória manažmentu kvality.

Záverečné hodnotenie

Oponent prof. Štefko odporúča prácu k obhajobe.

**prof. Dr. h.c. Ing. Dušan Malindžák, CSc.**

Habilitant plní až prekračuje minimálne kritériá požadované pre ukončenie habilitačného procesu.

Aktuálnosť témy.

Vzhľadom na charakter riešenej problematiky je téma aktuálna.

Štruktúra a obsah habilitačnej práce.

Štruktúra práce zodpovedá požiadavkám kladeným na tento druh prác. Oponent bližšie charakterizuje obsah jednotlivých častí práce.

Oponent poukazuje na drobné formálne nedostatky práce, kladie dve otázky.

Na záver konštatuje, že práca z formálneho, obsahového aj jazykového hľadiska má vysokú úroveň a po zohľadnení ďalších charakteristík habilitanta ju odporúča k obhajobe.

**doc. Eng. Sebastian Kot, Ph.D.**

Oponent poukazuje na to, že autor preukázal dobré zručnosti a znalosti pre aplikáciu vedeckých metód a prácu s odbornou literatúrou.

Podľa oponenta je práca prínosná pre rozvoj poznania v danej vednej oblasti a pre disemináciu vedeckých poznatkov.

Podrobnejšie sa venuje jednotlivým častiam habilitačnej práce, nepoukazuje na zásadné nedostatky práce.

Habilitantovi kladie 5 otázok a na záver konštatuje, že habilitant dostatočne preukázal vedecké aj pedagogické schopnosti pre úspešnú obhajobu práce a priznanie titulu PhD.

3. **ODBORNÉ POSÚDENIE HABILITAČNEJ PREDNÁŠKY A  OBHAJOBY**

**HABILITAČNEJ PRÁCE – ZÁVER HABILITAČNEJ KOMISIE**

Andrzej Gazda, PhD. obhajoval svoju habilitačnú prácu na tému „Comprehensive quality management model in large industrial enterprises.“ pred Vedeckou radou Fakulty manažmentu PU v Prešove dňa 10.6.2014. Prezentácia práce bola na veľmi dobrej úrovni s používaním správnej terminológie. V práci autor deklaroval schopnosť logicky myslieť, aplikovať vhodné vedecké metódy a využívať štatisticko-analytický aparát.

**Obhajoba habilitačnej práce**

Menovaný stručne, logicky a zrozumiteľne prezentoval podstatné myšlienky svojej habilitačnej práce. Sústredil sa predovšetkým na prezentáciu vlastných zistení, vlastného výskumu a analýz tak na teoretickej úrovni, ako aj z hľadiska získaných poznatkov.

Hlavným cieľom práce habilitanta bolo analyzovať procesy riadenia kvality priemyselných podnikov s prihliadnutím na zaužívané štandardy riadenia kvality, doplniť existujúce procesy riadenia kvality o vlastné, rozširujúce procesy (aj schematicky znázorňované), získané empirickým i ďalším výskumom.

Uvedená prezentácia obsahovala aj konkrétne závery a prínosy z teoretického hľadiska i aplikovateľnosti v praxi. Prezentácia bola spracovaná na vysokej odbornej aj formálnej úrovni. Tejto úrovni zodpovedal aj samotný verbálny prejav autorky práce. Po ukončení prezentácie odpovedal menovaný na otázky a pripomienky oponentov. Odpovede na tieto otázky a pripomienky posúdili prítomní oponenti ako adekvátne, vyčerpávajúce a vyslovili s nimi spokojnosť.

Následne sa uskutočnila vedecká diskusia v pléne vedeckej rady. V rozprave k habilitačnej práci pri otázkach reagoval pohotovo, kultivovane, preukazujúc vysokú znalosť danej problematiky, odborné skúsenosti z predchádzajúcej ekonomickej a bankovej praxe, ako i vlastný nepopierateľný záujem o jej hlbšie poznanie. Na všetky otázky a pripomienky menovaný odpovedal pohotovo a k veci.

**Habilitačná prednáška**

Rovnako, ako v prípade obhajoby habilitačnej práce, habilitant prezentoval habilitačnú prednášku na vysokej profesionálnej úrovni. Téma prednášky bola „Contemporary approaches to improving of the quality management in large industrial enterprises“.

Prednáška bola spracovaná a prezentovaná na vysokej profesionálnej úrovni z odborného uhla pohľadu, ale aj z hľadiska pedagogicko-didaktického. Prednáška mala presnú, jasnú a dobre zrozumiteľnú štruktúru, evidentnú nadväznosť jednotlivých častí, kvalitné grafické spracovanie vyjadrenia podstatných myšlienok. Po ukončení prednášky habilitant zodpovedal všetky otázky a pripomienky členov vedeckej rady. Na položené otázky reagoval väčšinou aj s vyjadrením vlastného názoru na uvedenú problematiku.

Vystupovanie habilitanta v obidvoch častiach habilitačného konania (obhajoba práce a habilitačná prednáška) bolo na veľmi dobrej teoretickej a odbornej úrovni. Jeho prejav bol zrozumiteľný. Používal primeranú didaktickú techniku. Je možné konštatovať, že výsledky jeho doterajšej činnosti sú použiteľné a uplatniteľné v nielen v pedagogickej činnosti pre rozšírenie poznatkov v oblasti teoretickej, ale aj pre aplikáciu v praxi. Habilitant má predpoklady pre ďalší odborný a vedecký rast.

Habilitačná prednáška a obhajoba habilitačnej práce Andrzeja Gazdu, PhD. boli na požadovanej teoretickej a pedagogickej úrovni a preto jeho menovanie za „docenta“ v odbore 3.3.15 Manažment bude prínosom pre akademickú obec a jej ďalšie pôsobenie v teoretickej a pedagogickej oblasti na vysokej škole.

**4. NÁVRH UDELIŤ UCHÁDZAČOVI TITUL DOCENT V ODBORE**

Habilitačná komisia na základe posúdenia predložených dokladov a dokumentov a na základe splnenia všetkých kritérií, včítane kritérií PU v Prešove, týkajúcich sa vedeckej, pedagogickej a organizátorskej činnosti uchádzača, posudkov oponentov a habilitačnej prednášky konštatuje, že Andrzej Gazda, PhD. spĺňa všetky podmienky stanovené všeobecne záväznými právnymi predpismi, ako aj vnútornými predpismi Prešovskej univerzity v Prešove na vymenovanie za docenta v odbore 3.3.15 Manažment. Habilitačná komisia odporúča prijať návrh na vymenovanie Andrzeja Gazdu, PhD. za docenta v odbore 3.3.15 Manažment.

Odôvodnenie návrhu

Na základe doterajšej vedeckej a pedagogickej práce uchádzača, ktorá je dokladovaná v prílohách habilitačného konania, s prihliadnutím ku kladnému hodnoteniu habilitačnej práce všetkými oponentmi, k úrovni prezentovanej habilitačnej prednášky, habilitačná komisia odporúča na základe habilitačného konania menovať Andrzeja Gazdu, PhD. docentom v odbore 3.3.15 Manažment.

V Prešove, dňa 10. júna 2014

|  |  |  |
| --- | --- | --- |
| **Predseda habilitačnej komisie:** |  | Podpis |
| prof. h.c. prof. Ing. Ondrej Hronec, DrSc. |  | prítomný |
| **Členovia/ky habilitačnej komisie:** |  |  |
| prof. Ing. Alena Daňková, CSc. |  | prítomná |
| prof. dr hab. inž. Leszek Wozniak |  | prítomný |
| **Oponenti:** |  |  |
| prof. Ing. Dr. Róbert Štefko, Ph.D. |  | prítomný |
| prof. Dr. h.c. Ing. Dušan Malindžák, CSc. |  | prítomný |
| doc. Eng. Sebastian Kot, Ph.D. |  | prítomný |